இந்த எடுத்துக்காட்டுகளிலிருந்து, புத்தர் பெண்களை வெறுத்து ஒதுக்கவில்லை என்பதும், புத்தரைச் சென்று காண்பதற்கு பெண்கள் அச்சங் கொள்ளவில்லை என்பதும் தெளிவாகிறது. சாதாரண சீடர்களின் குடும்பங்களுக்கு வருகை செய்யும் பழக்கத்தை ஏற்படுத்திக் கொள்ள வேண்டாம் என்று புத்தர் பிக்குகளுக்கு அறிவுரை கூறினார் என்பது உண்மையே. ஏனெனில், பெண்களுடன் அடிக்கடி தொடர்பு கொள்வதால் மனித பலவீனத்திற்கு இரையாகக் கூடுமென்று புத்தர் அச்சம் கொண்டார். ஆனால் அத்தகைய வருகைகளை அவர் தடை செய்யவில்லை, மேலும், பெண்களின்பால் எத்தகைய வெறுப்புணர்ச்சியையும் அவர் வெளிப்படுத்தவில்லை.